b'\n_START_ARTICLE_\nMate (napitek)\n_START_SECTION_\nPriprava zeli\xc5\xa1\xc4\x8da mate\n_START_PARAGRAPH_\nNajbolj obi\xc4\x8dajen na\xc4\x8din priprave vklju\xc4\x8duje skrbno razporeditev zeli\xc5\xa1\xc4\x8da mate v bu\xc4\x8do, preden dodamo vro\xc4\x8do vodo. Pri tej metodi najprej napolnimo bu\xc4\x8do od ene polovice do treh \xc4\x8detrtin z zeli\xc5\xa1\xc4\x8dem. Nato lahko dodamo dodatna zeli\xc5\xa1\xc4\x8da za zdravilni u\xc4\x8dinek ali aromo. Ko je bu\xc4\x8da napolnjena, ji odprtino prekrijemo in zapremo z dlanmi. Sledi zapleten na\xc4\x8din stresanja in obra\xc4\x8danja, ki vodi do \xc5\xbeelene razporeditve delcev zeli\xc5\xa1\xc4\x8da- najmanj\xc5\xa1i delci naj bi bili \xc4\x8dim bolj oddaljeni od filtrirnega dela cevke za pitje.\n_START_SECTION_\nVstavitev bombilla\n_START_PARAGRAPH_\nTako lahko sedaj zeli\xc5\xa1\xc4\x8du mate v bu\xc4\x8di damo cevko \xc2\xbbbombilla\xc2\xab. Nekateri dodajo najprej vro\xc4\x8do vodo, drugi pa najprej vstavijo cevko v suho zeli\xc5\xa1\xc4\x8de. Po prvem na\xc4\x8dinu dodamo vodo skoraj do vrha bu\xc4\x8de in po\xc4\x8dakamo da se absorbira v zeli\xc5\xa1\xc4\x8de. Ta na\xc4\x8din omogo\xc4\x8da da lahko vstavimo cevko v bu\xc4\x8do na \xc5\xbeeleno mesto. Tako cevka v bu\xc4\x8di stoji trdneje kot pri postopku, pri katerem najprej vstavimo cevko. Po drugi strani, suho zeli\xc5\xa1\xc4\x8de nam omogo\xc4\x8da la\xc5\xbejo vstavitev cevke. Vendar moramo biti pazljivi, da ne preme\xc5\xa1amo \xc5\xbee razporejenih delcev zeli\xc5\xa1\xc4\x8da. Cevko vstavimo v bu\xc4\x8do tako, da njen filtrirni del se\xc5\xbee globoko v zeli\xc5\xa1\xc4\x8de.\n_START_SECTION_\nPriprava napitka\n_START_PARAGRAPH_\nTako je zeli\xc5\xa1\xc4\x8de pripravljeno. \xc4\x8ce je bila\xc2\xa0\xc2\xbbbombilla\xc2\xab\xc2\xa0vstavljena v suho zeli\xc5\xa1\xc4\x8de, mora biti bu\xc4\x8da najprej napolnjena z mrzlo vodo, da se lahko absorbira (kar ne traja ve\xc4\x8d kot dve do tri minute)._NEWLINE_Dodatek hladne vode pred vro\xc4\x8do je klju\xc4\x8den, saj varuje zeli\xc5\xa1\xc4\x8de pred poparki in kemi\xc4\x8dno razgradnjo njenih \xc5\xbeelenih sestavin. Vro\xc4\x8do vodo nato previdno prelijemo skoraj do roba bu\xc4\x8de tako, kot smo to storili z mrzlo vodo. Paziti moramo, da na vrhu ob odprtini v bu\xc4\x8di ohranimo suho zeli\xc5\xa1\xc4\x8de._NEWLINE_Ko dodamo vro\xc4\x8do vodo, je mate napitek pripravljen in ga lahko velikokrat ponovno napolnimo preden izgubi aromo in ga iz\xc4\x8drpamo. Ko se to zgodi, prestavimo zeli\xc5\xa1\xc4\x8de iz enega konca bu\xc4\x8de na drugega. Tako lahko dodamo vodo na drugo stran in lahko bu\xc4\x8do \xc5\xa1e nekajkrat ponovno napolnimo.\n_START_SECTION_\nPitje mate\n_START_PARAGRAPH_\nMate tradicionalno pijejo ob posebnih socialnih prilo\xc5\xbenostih, kot so dru\xc5\xbeinska sre\xc4\x8danja ali pa prijateljska dru\xc5\xbeenja. _NEWLINE_Sama pija\xc4\x8da ima poseben oster okus med zelenim \xc4\x8dajem in kavo s pridihom tobaka in hrasta. Nekateri pivci tega \xc4\x8daja dodajo sladkor ali med in s tem naredijo mate dulce (sladek mate), namesto mate amagro (grenak mate). Verjamejo, da \xc2\xbbmate dulce\xc2\xab\xc2\xa0slabo vpliva na samo bu\xc4\x8do, zato tam kjer so pivci, ki imajo razli\xc4\x8dne okuse, imajo dve lo\xc4\x8dene bu\xc4\x8de._NEWLINE_Tradicionalno uporabljajo naravne bu\xc4\x8de, \xc4\x8deprav se lesene posode, bambusove cevke in kerami\xc4\x8dne ter kovinske bu\xc4\x8de tudi pogosto uporabljajo._NEWLINE_Tako lesene posode kot bu\xc4\x8de najprej \xc2\xbbpripravimo\xc2\xab\xc2\xa0preden jih za\xc4\x8dnemo uporabljati. Tako zagotovimo bolj\xc5\xa1i okus in dalj\xc5\xa1o \xc5\xbeivljenjsko dobo. Bu\xc4\x8do pripravimo tako, da ji notranjost ostrgamo s cevko in tako odstranimo proste delce bu\xc4\x8de. Nato zlijemo v bu\xc4\x8do zeli\xc5\xa1\xc4\x8de in vro\xc4\x8do vodo, ki jo bu\xc4\x8da v naslednjih 24 urah absorbira. Na koncu jo polo\xc5\xbeimo na sonce da se dokon\xc4\x8dno posu\xc5\xa1i._NEWLINE_Obi\xc4\x8dajno med hranjenjem bu\xc4\x8de zraste v njej \xc4\x8drna plesen. Nekateri jo odstranijo, drugi pa mislijo da celo pove\xc4\x8da aromo mate._NEWLINE_1. Zeli\xc5\xa1\xc4\x8de mate je podobno kavi in \xc4\x8daju. FDA jo je uvrstila med varna zeli\xc5\xa1\xc4\x8da in tudi na GRAS (Generally Recognozed As Safe \xe2\x80\x93 splo\xc5\xa1no priznano kot varno) listo._NEWLINE_2. Pomaga odpraviti utrujenost, saj spodbuja psihi\xc4\x8dno in fizi\xc4\x8dno aktivnost._NEWLINE_3. Z raziskavami so ugotovili da ima mate \xc5\xa1tevilne zdravilne u\xc4\x8dinke. Deluje protivnetno, spazmoliti\xc4\x8dno, antioksidativno, pospe\xc5\xa1uje kurjenje ma\xc5\xa1\xc4\x8dob, pomaga pri huj\xc5\xa1anju in bistri um..._NEWLINE_4. Vsebuje vitamine A, C, B1, B2, B3, B5, B... in minerale, kot so kalcij, magnezij, \xc5\xbeelezo, selen, kalij, mangan, fosfor in cink. Vsebuje tudi karoten, ma\xc5\xa1\xc4\x8dobne kisline, flavonole, klorofil, inozitol, antioksidante, tanine, pantotensko kislino in 15 amino kislin.\n_START_SECTION_\nLegenda\n_START_PARAGRAPH_\nGvarani (Guarani v brazilski portugal\xc5\xa1\xc4\x8dini) so za\xc4\x8deli piti mate v regiji, ki danes vklju\xc4\x8duje Paragvaj, ju\xc5\xbeno Brazilijo, severovzhodno Argentino in Urugvaj. Po gvaranski legendi je neko\xc4\x8d bog Lune in oblakov pri\xc5\xa1el obiskat Zemljo. Naletel je na juguarja, ki ga je napadel. Starec je boga re\xc5\xa1il pred napadom in ta mu je v zameno podaril novo vrsto rastline, iz katere je lahko pripravil \xc2\xbbprijateljski napitek\xc2\xab.\n_START_SECTION_\nNapitek mate in rak\n_START_PARAGRAPH_\nVeliko \xc5\xa1tudij je bilo narejenih v zvezi s povezavo pitja mate z rakom pri \xc4\x8dloveku, vendar niso dale trdnih dokazov med pitjem vro\xc4\x8de mate in rakom na po\xc5\xbeiralniku. Po nekaterih raziskavah je rak na po\xc5\xbeiralniku skoraj zagotovo posledica vro\xc4\x8dega napitka mate; podobno povezavo z rakom so ugotovili tudi pri drugih \xc4\x8dajih in napitkih, pri katerih pri pripravi uporabljamo vro\xc4\x8do vodo. Vro\xc4\x8d napitek iz mate je uvr\xc5\xa1\xc4\x8den kot \xc2\xbbverjetno rakotvoren za \xc4\x8dloveka\xc2\xab\xc2\xa0na listi IARC skupina 2A rakotvornih snovi. Sama mate ni uvr\xc5\xa1\xc4\x8dena med rakotvorne snovi za \xc4\x8dloveka. Po drugi strani ka\xc5\xbeejo in-vivo in in-vitro raziskave, daje zeli\xc5\xa1\xc4\x8de mate u\xc4\x8dinkovito pri boju proti raku. Leta 1995 so v raziskavi na univerzi v Illionsu ugotovili, da zeli\xc5\xa1\xc4\x8de mate zaviraproliferacijo oralnih rakavih celic.'